Διποταμία Καστοριάς

Η Διποταμία ή Διποταμιά είναι ορεινό χωριό της Περιφερειακής Ενότητας Καστοριάς στη Μακεδονία σε υψόμετρο 960 μ. με 456 κατοίκους (2011)«ΦΕΚ αποτελεσμάτων ΜΟΝΙΜΟΥ πληθυσμού », σελ. 10554 (σελ. 80 του pdf) στο δυτικό άκρο της περιφερειακής ενότητας, κοντά στα σύνορα με την Αλβανία. Μαζί με την Καλή Βρύση και το Μεσόβραχο αποτελούν την τοπική κοινότητα Διποταμιάς που υπάγεται στη Δημοτική Ενότητα Ακριτών του Δήμου Νεστορίου. Βρίσκεται στις βόρειες πλαγιές της κορυφής του όρους Αλεβίτσας και απέχει 34 χλμ. από την πόλη της Καστοριάς.

Περιήλθε στο ελληνικό κράτος κατά την περίοδο των Βαλκανικών Πολέμων και σύμφωνα με την απογραφή του 1920 είχε πληθυσμό 721 ατόμωνΒασίλειον της Ελλάδος. Υπουργείον Εθνικής Οικονομίας, Διεύθυνσις Στατιστικής, Πληθυσμός του Βασιλείου της Ελλάδος κατά την απογραφήν της 19 Δεκεμβρίου 1920, Εν Αθήναις, 1921, σελ. 311.. Μερικά χρόνια αργότερα, στο πλαίσιο της ανταλλαγής πληθυσμών μεταξύ Ελλάδας και Τουρκίας, οι αλβανόφωνοι μουσουλμάνοι του χωριού αποχώρησαν οικειοθελώς στην Τουρκία.Ευστάθιος Πελαγίδης, Η αποκατάσταση των προσφύγων στη Δυτική Μακεδονία. 1923-1930, Εκδοτικός Οίκος Αδελφών Κυριακίδη, Θεσσαλονίκη 1994, σελ. 63. Μέχρι το 1927 η ονομασία του χωριού ήταν Ρέβανη.Μιχαήλ Σταματελάτος, Φωτεινή Βάμβα - Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 195.

Παραπομπές

Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου